Thoralf Gjesdal

Thoralf Gjesdal (født 26. desember 1903 i Stavanger, død 1. april 1963) var norsk kunstmaler.

Gjesdal var elev ved Bjarne Hansens malerskole i Stavanger i perioden 1920–1924.  Vinteren 1927–28 studerte han ved Statens  Kunstakademi i Oslo, som elev av Axel Revold.  Han hadde også et opphold på tre måneder ved Kunstakademiet under Jean Heiberg i 1937–38. I 1930 var Gjesdal som nygift på en studietur til Paris, der han studerte ved Academie Julien.  

Gjesdal deltok hele 17 ganger på Statens Høstutstilling og 15 ganger på Vestlandsutstillingen.  I tillegg hadde han en rekke separatutstillinger og bidrag til kollektivutstillinger.  Han var hovedsakelig landskaps- og portrettmaler, ofte med motiv fra hjembyen Stavanger.  En tid delte han atelier med malerkollegaen Georg Backer Berg, først ved Sandvigens skole, deretter i Bjergsted.  Gjesdals bilde «Ølvognen» er karakterisert som et av hovedverkene fra mellomkrigstiden i Stavanger-kunsten.

I 1936 startet Gjesdal en privat malerskole i Stavanger.  Han fikk ry som en flink pedagog. En av elevene hans var Reidar Berge.

Altertavlen i Orre kirke kirke er malt av Gjesdal i 1950.  Motivet er «Den opstandne Kristus».  Også altertavlen i Revheim kirke var malt av Gjesdal, som et ledd av moderniseringen av kirken i 1954.  Altertavlen ble imidlertid ødelagt av brann 1. august 1992.

 Separatutstillinger 

 Stavanger Kunstforening 1927, 1930, 1936, 1941, 1965
 Bergen Kunstforening 1937, 1941, 1943
 Kunstnernes Hus, Oslo 1941
 Oslo Kunstforening 1949, 1960. 

 Kollektivutstillinger 

 Statens Høstutstilling 1932-35, 1937-39, 1945-48, 1951, 1952, 1955, 1956, 1959, 1963 
 Vestlandsutstillingen 1926-1961 
 Landsutstillingen, Bergen 1928 
 Kunstnerforbundet, Oslo 1929
 Landsutstillingen, Trondheim 1930
 Nasjonalgalleriets retrospektive utstilling 1940
 Den Officielle Norske Kunstutstilling, København 1947 
 Malere og billedhoggere fra Stavanger, Oslo 1949 
 Kunstnernes Hus, Oslo 1950
 Norsk nutidskunst, Stockholm 1951

 Referanser 

 Litteratur 





 Eksterne lenker 
 Galleri Amare.  Om Thoralf Gjesdal.  Besøkt 2. januar 2012.
 Møllergaten Atelier, Stavanger.  Kunstnerportretter.  Om Thoralf Gjesdal.  Besøkt 2. januar 2012.  

Kategori:Norske malere
Kategori:Personer fra Stavanger kommune